title: Odluka Europskog parlamenta (EU) 2015/2214 od 27. listopada 2015. o razrješnici za izvršenje općeg proračuna Europske unije za financijsku godinu 2013., dio II. – Europsko vijeće i Vijeće

text:
               1.12.2015

               HR

               Službeni list Europske unije

               L 314/48

         ODLUKA EUROPSKOG PARLAMENTA (EU) 2015/2214
   od 27. listopada 2015.
   o razrješnici za izvršenje općeg proračuna Europske unije za financijsku godinu 2013., dio II. – Europsko vijeće i Vijeće
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2013. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2013. (COM(2014) 510 – C8-0148/2014) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2013. zajedno s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

               —

               uzimajući u obzir svoju Odluku od 29. travnja 2015. (5) o odgodi Odluke o razrješnici za financijsku godinu 2013., kao i Rezoluciju u prilogu,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe (EZ, Euratom) br. 1605/2002 Vijeća (7), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0269/2015),

               1.

               odbija dati razrješnicu glavnom tajniku Vijeća za izvršenje proračuna Europskog vijeća i Vijeća za financijsku godinu 2013.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 66, 8.3.2013.

      (2)  SL C 403, 13.11.2014., str. 1.

      (3)  SL C 398, 12.11.2014., str. 1.

      (4)  SL C 403, 13.11.2014., str. 128.

      (5)  SL L 255, 30.9.2015., str. 21.

      (6)  SL L 248, 16.9.2002., str. 1.

      (7)  SL L 298, 26.10.2012., str. 1.


title: 2009/353/EZ: Odluka Vijeća od 27. travnja 2009. o utvrđivanju stajališta koje u ime Zajednice treba donijeti na Odboru za pomoć u hrani o produljenju Konvencije o pomoći u hrani iz 1999.

text:
               11/Sv. 119

               HR

               Službeni list Europske unije

               37

         32009D0353

               L 109/41

               SLUŽBENI LIST EUROPSKE UNIJE

         ODLUKA VIJEĆA
   od 27. travnja 2009.
   o utvrđivanju stajališta koje u ime Zajednice treba donijeti na Odboru za pomoć u hrani o produljenju Konvencije o pomoći u hrani iz 1999.
   (2009/353/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 181. u vezi s njegovim člankom 300. stavkom 2. drugim podstavkom,
   uzimajući u obzir prijedlog Komisije,
   budući da:

               (1)

               Konvencija o pomoći u hrani iz 1999. (dalje u tekstu „Konvencija”) je sklopljena u ime Europske zajednice Odlukom Vijeća 2000/421/EZ (1), zatim je bila produljena odlukama Odbora za pomoć u hrani u lipnju 2003., lipnju 2005., lipnju 2007. i lipnju 2008. te je na snazi do 30. lipnja 2009.

               (2)

               Produljenje Konvencije na rok od jedne godine je u interesu Zajednice i njezinih država članica. U skladu s člankom XXV. točkom (b) Konvencije, uvjet za produljenje je da u istom razdoblju na snazi bude Konvencija o trgovini žitaricama iz 1995. (2). Konvencija o trgovini žitaricama iz 1995. ostaje na snazi do 30. lipnja 2009., a o njezinom daljnjem produljenju odlučivat će se na sastanku Međunarodnog vijeća za žitarice u lipnju 2009. Stoga Komisiju koja u Odboru za pomoć u hrani predstavlja Zajednicu treba ovlastiti da glasa za produljenje,

         ODLUČILO JE:
   Jedini članak
   Stajalište Zajednice u Odboru za pomoć u hrani je da treba glasovati za produljenje Konvencije o pomoći u hrani iz 1999. na rok od jedne godine, pod uvjetom da u istom razdoblju, odnosno do 30. lipnja 2010., ostane na snazi Konvencija o trgovini žitaricama iz 1995.
   Komisija je ovime ovlaštena izraziti takvo stajalište u Odboru za pomoć u hrani.

      Sastavljeno u Luxembourgu 27. travnja 2009.

            Za Vijeće

            Predsjednik

         A. VONDRA

      (1)  SL L 163, 4.7.2000., str. 37.

      (2)  SL L 21, 27.1.1996., str. 49.


title: Odluka br. 878/2007/EZ Europskog parlamenta i Vijeća od 23. srpnja 2007. o izmjeni i produljenju Odluke br. 804/2004/EZ o utvrđivanju akcijskog programa Zajednice za poticanje mjera u području zaštite financijskih interesa Zajednice (program „Hercule II.” )

text:
               02/Sv. 022

               HR

               Službeni list Europske unije

               141

         32007D0878

               L 193/18

               SLUŽBENI LIST EUROPSKE UNIJE

               23.07.2007.

      ODLUKA br. 878/2007/EZ EUROPSKOG PARLAMENTA I VIJEĆA

   od 23. srpnja 2007.
   o izmjeni i produljenju Odluke br. 804/2004/EZ o utvrđivanju akcijskog programa Zajednice za poticanje mjera u području zaštite financijskih interesa Zajednice (program „Hercule II.”)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 280.,
   uzimajući u obzir prijedlog Komisije,
   uzimajući u obzir mišljenje Revizorskog suda (1),
   u skladu s postupkom utvrđenim u članku 251. Ugovora (2),
   budući da:

               (1)

               Zajednica i države članice postavile su si za cilj borbu protiv prijevara i drugih nezakonitih radnji uperenih protiv financijskih interesa Zajednice, uključujući krijumčarenje cigareta i njihovo krivotvorenje. Kako bi se taj cilj postigao moraju se upotrijebiti sva raspoloživa sredstva, zadržavajući pritom trenutnu raspodjelu i ravnotežu odgovornosti između nacionalne razine i razine Zajednice.

               (2)

               Mjere namijenjene pružanju boljih informacija, provedbi studija i obuke ili pružanju tehničke pomoći bitno doprinose zaštiti financijskih interesa Zajednice.

               (3)

               Podrška takvim inicijativama u obliku bespovratnih sredstava u prošlosti ojačala je aktivnosti Zajednice i država članica usmjerene na suzbijanje prijevara i zaštitu financijskih interesa Zajednice te omogućila ostvarenje ciljeva programa „Hercule” za razdoblje od 2004. do 2006. godine.

               (4)

               Prema članku 7. točki (a) Odluke br. 804/2004/EZ Europskog parlamenta i Vijeća (3) Komisija Europskom parlamentu i Vijeću podnosi izvješće Ureda Europske komisije za borbu protiv prijevara (OLAF) o provedbi programa „Hercule” i o svrhovitosti njegovog nastavka. U zaključku izvješća navodi se da su ostvareni ciljevi programa „Hercule”. U izvješću se također preporuča produljenje programa za razdoblje od 2007. do 2013.

               (5)

               Kako bi se objedinile mjere Zajednice i država članica u području zaštite financijskih interesa Zajednice, uključujući borbu protiv krijumčarenja i krivotvorenja cigareta, novi bi program trebalo jednim temeljnim aktom obuhvatiti sve operativne troškove provedbe općih mjera Komisije (OLAF-a) u borbi protiv prijevara.

               (6)

               Dodjela bespovratnih sredstava i ugovora o javnoj nabavi radi poticanja i provedbe programa mora se provesti u skladu s odredbama Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4) i njezinim provedbenim pravilima. Budući da se bespovratna sredstva za poslovanje u prošlosti nisu koristila kao potpora provedbi inicijativa, potrebno ih je izuzeti iz programa.

               (7)

               Države pristupnice i države kandidatkinje trebale bi moći sudjelovati u programu „Hercule II.” na temelju memoranduma o razumijevanju koji treba sastaviti u skladu s odgovarajućim okvirnim sporazumima.

               (8)

               U ovoj se Odluci utvrđuje financijska omotnica za cjelokupno razdoblje programa koja za proračunsko tijelo u okviru godišnjeg proračunskog postupka predstavlja prioritetni referentni okvir u smislu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i ekonomičnom upravljanju financijama (5).

         ODLUČILI SU:
   Članak 1.
   Izmjene
   Odluka br. 804/2004/EZ mijenja se kako slijedi:

               1.

               Članak 1. zamjenjuje se sljedećim;
               „Članak 1.
               Ciljevi programa
               1.   Ovom se Odlukom utvrđuje akcijski program Zajednice za poticanje mjera u području zaštite financijskih interesa Zajednice. Naziv programa glasi ‚Hercule II.’. (dalje u tekstu program).
               2.   U okviru programa potiču se mjere u skladu s općim kriterijima navedenim u ovoj Odluci. Program je posebno usmjeren na ostvarenje sljedećih ciljeva:

                           (a)

                           jačanje nadnacionalne i multidisciplinarne suradnje između nadležnih tijela država članica, Komisije i OLAF-a;

                           (b)

                           uspostava mreža u svim državama članica, državama pristupnicama i državama kandidatkinjama na temelju memoranduma o razumijevanju, kojima bi se olakšala razmjena informacija, iskustava i najbolje prakse, poštujući pritom različite tradicije pojedinih država članica;

                           (c)

                           pružanje tehničke i operativne podrške tijelima država članica nadležnim za kazneni progon u njihovoj borbi protiv nezakonitih prekograničnih aktivnosti, uz naglasak na pružanje podrške carinskim tijelima;

                           (d)

                           osiguranje geografske ravnoteže uključivanjem svih država članica, država pristupnica i država kandidatkinja u skladu s memorandumom o razumijevanju, ako je to moguće, a da se pritom ne ugrozi operativna učinkovitost mjera koje se financiraju u okviru ovog programa;

                           (e)

                           umnažanje i intenziviranje mjera u najosjetljivijim područjima, posebno u području krijumčarenja i krivotvorenja cigareta.”

               2.

               Umeće se sljedeći članak:
               „Članak 1.a
               Mjere
               Program se provodi putem sljedećih mjera u području zaštite financijskih interesa Zajednice, uključujući područje sprečavanja i borbe protiv krijumčarenja i krivotvorenja cigareta:

                           (a)

                           tehnička pomoć nacionalnim nadležnim tijelima kroz:

                                       i.

                                       pružanje stručnog znanja, opreme i alata informatičke tehnologije (IT-a) kojima se olakšava nadnacionalna suradnja i suradnja s OLAF-om;

                                       ii.

                                       podupiranje zajedničkih mjera;

                                       iii.

                                       povećanje razmjene zaposlenika;

                           (b)

                           obuka, seminari i konferencije s ciljem:

                                       i.

                                       poticanja boljeg razumijevanja mehanizama Zajednice i nacionalnih mehanizama;

                                       ii.

                                       razmjene iskustava između nadležnih tijela država članica, država pristupnica i država kandidatkinja

                                       iii.

                                       koordiniranja mjera država članica, država pristupnica, država kandidatkinja i trećih zemalja;

                                       iv.

                                       širenja znanja, posebno stručnog operativnog znanja;

                                       v.

                                       podupiranja visokostručnih istraživačkih aktivnosti, uključujući studije;

                                       vi.

                                       unapređenja suradnje između sveučilišnih stručnjaka i stručnjaka iz prakse;

                                       vii.

                                       osvješćivanja sudaca, državnih odvjetnika i drugih grana pravne struke u pogledu zaštite financijskih interesa Zajednice;

                           (c)

                           podrška kroz:

                                       i.

                                       razvoj i osiguranje posebnih baza podataka i alata informatičke tehnologije kojima se olakšava pristup podacima i njihova analiza;

                                       ii.

                                       povećanje razmjene podataka;

                                       iii.

                                       razvoj i osiguranje alata informacijske tehnologije za istrage, nadzor i obavještajne poslove.”

               3.

               Članak 2. zamjenjuje se sljedećim:
               „Članak 2.
               Financiranje sredstvima Zajednice
               1.   Financiranje sredstvima Zajednice može imati sljedeće pravne oblike sukladno Uredbi (EZ, Euratom) br. 1605/2002:

                           (a)

                           bespovratna sredstva;

                           (b)

                           ugovori o javnoj nabavi.

                     2.   Kako bi ispunili uvjete za dobivanje bespovratnih sredstava Zajednice za mjeru usmjerenu na zaštitu financijskih interesa Zajednice, korisnici bespovratnih sredstava moraju zadovoljavati odredbe navedene u ovoj Odluci. Mjera mora biti u skladu s načelima na kojima se temelji djelovanje Zajednice u području zaštite financijskih interesa Zajednice i mora uzeti u obzir posebne kriterije koji se u skladu s prioritetnim ciljevima godišnjih programa dodjele bespovratnih sredstava utvrđuju u pozivima za podnošenje prijedloga, a u kojima se detaljno razrađuju opći kriteriji utvrđeni u ovoj Odluci.
               3.   Financiranje sredstvima Zajednica putem ugovora o javnoj nabavi ili dodjelom bespovratnih sredstava pokriva operativne izdatke vezane uz provedbu mjera za zaštitu financijskih interesa Zajednice.
               4.   U okviru programa tijela mogu dobiti financijska sredstva Zajednice (ugovor o javnoj nabavi ili bespovratna sredstva) ako su njihove mjere usmjerene na jačanje mjera Zajednice za zaštitu financijskih interesa i ako provode ciljeve od općeg europskog interesa u tom području ili cilj koji je dio politike Europske unije u tom području.”

               4.

               Umeću se sljedeći članci:
               „Članak 2.a
               Tijela prihvatljiva za financiranje sredstvima Zajednice
               Sljedeća su tijela prihvatljiva za financiranje sredstvima Zajednice u okviru programa:

                           (a)

                           sva tijela državne ili regionalne uprave države članice ili države izvan Zajednice kako je utvrđeno u članku 3., koja potiču djelovanje Zajednice s ciljem zaštite financijskih interesa Zajednice;

                           (b)

                           sve obrazovne i istraživačke ustanove koje najmanje godinu dana imaju pravnu osobnost, te koje imaju poslovni nastan i djeluju u državi članici ili u državi izvan Zajednice kako je utvrđeno u članku 3., koje potiču djelovanje Zajednice s ciljem zaštite financijskih interesa Zajednice;

                           (c)

                           sva neprofitna tijela koja najmanje godinu dana imaju pravnu osobnost, te koja imaju poslovni nastan i djeluju u državi članici ili u državi izvan Zajednice kako je utvrđeno u članku 3., koja potiču djelovanje Zajednice s ciljem zaštite financijskih interesa Zajednice;

                     Članak 2.b
               Odabir korisnika
               Tijela koja sukladno točki 2. imaju pravo na dobivanje bespovratnih sredstava za provedbu mjere odabiru se na temelju poziva za podnošenje prijedloga, u skladu s prioritetnim ciljevima godišnjih programa dodjele bespovratnih sredstava u kojima se detaljno razrađuju opći kriteriji navedeni u ovoj Odluci. Bespovratna sredstva koja se dodjeljuju za mjeru obuhvaćenu programom udovoljavaju općim kriterijima navedenim u ovoj Odluci.
               Članak 2.c
               Kriteriji za ocjenjivanje zahtjeva za dodjelu bespovratnih sredstava
               Zahtjevi za dodjelu bespovratnih sredstava za provedbu mjera ocjenjuju se s obzirom na:

                           (a)

                           usklađenost predložene mjere s ciljevima programa;

                           (b)

                           komplementarnost predložene mjere s drugim poticanim mjerama;

                           (c)

                           izvedivost predložene mjere, tj. realna mogućnost njezine provedbe uz pomoć predloženih sredstava;

                           (d)

                           omjer troškova i koristi;

                           (e)

                           dodatnu korist predložene mjere;

                           (f)

                           veličinu ciljne skupine na koju je mjera usmjerena;

                           (g)

                           nadnacionalne i multidisciplinarne aspekte predložene mjere;

                           (h)

                           geografsko područje koje pokriva predložena mjera;

                     Članak 2.d
               Prihvatljivi izdaci
               Sukladno članku 2. stavku 4., pri izračunu iznosa bespovratnih sredstava uzimaju se u obzir samo troškovi potrebni za uspješnu provedbu mjere.
               Prihvatljivi su i izdaci vezani uz sudjelovanje predstavnika balkanskih zemalja koje sudjeluju u procesu stabilizacije i pridruživanja zemalja jugoistočne Europe (6), Ruske Federacije, predstavnika zemalja obuhvaćenih Europskom politikom susjedstva (7) i određenih zemalja s kojima je Zajednica sklopila sporazum o uzajamnoj pomoći u carinskim pitanjima.

               5.

               Članak 3. mijenja se kako slijedi:

                           (a)

                           Točka (a) zamjenjuje se sljedećim:

                                       „(a)

                                       državama pristupnicama;”

                           (b)

                           Točke (c) i (d) zamjenjuju se sljedećim:

                                       „(c)

                                       državama kandidatkinjama s kojima je Europska unija sklopila Ugovor o pridruživanju na temelju uvjeta određenih u sporazumima o pridruživanju ili u njihovim dodatnim protokolima o sudjelovanju u programima Zajednice, koji su s tim državama sklopljeni ili će se sklopiti.”

               6.

               Članak 4. zamjenjuje se sljedećim:
               „Članak 4.
               Provedba
               Financiranje sredstvima Zajednice provodi se u skladu s Uredbom (EZ, Euratom-a) br. 1605/2002.”

               7.

               Članak 5. mijenja se kako slijedi:

                           (a)

                           Stavak 1. točka (b) zamjenjuje se sljedećim:

                                       „(b)

                                       80 % prihvatljivih izdataka za mjere obuke, poticanje razmjene stručnog osoblja te za održavanje seminara i konferencija, pod uvjetom da je riječ o korisnicima navedenim u članku 2.a točki (a);”

                           (b)

                           Stavak 1. točka (c) zamjenjuje se sljedećim:

                                       „(c)

                                       90 % prihvatljivih izdataka za održavanje seminara i konferencija i sl., pod uvjetom da je riječ o korisnicima navedenim u članku 2.a točkama (b) i (c);”

                           (c)

                           Stavak 2. briše se.

               8.

               Umeće se sljedeći članak:
               „Članak 5.a
               Provjere i revizije
               1.   Korisnik bespovratnih sredstava jamči da se popratni dokumenti u posjedu partnera ili članova prema potrebi stavljaju na raspolaganje Komisiji.
               2.   Komisija može izvršiti reviziju korištenja financijskih sredstava Zajednice bilo od strane vlastitih službenika ili od strane kvalificiranog vanjskog tijela koje je imenovala u tu svrhu. Revizije se mogu izvršiti tijekom cjelokupnog razdoblja važenja ugovora ili sporazuma i u razdoblju od pet godina od plaćanja posljednjeg iznosa. Ako je potrebno, nalazi revizije mogu dovesti do odluke Komisije o povratu sredstava.
               3.   Službenici Komisije i vanjski suradnici koje je ovlastila Komisija imaju pravo na primjereni pristup mjestima i prostorijama korisnika kao i svim informacijama potrebnim za provedbu revizije spomenute u stavku 2., uključujući podatke u elektronskom obliku.
               4.   Revizorski sud i OLAF imaju ista prava, posebno pravo pristupa, kao i osobe spomenute u stavku 3.
               5.   Nadalje, kako bi se financijski interesi Zajednice zaštitili od prijevara i drugih nepravilnosti, Komisija u okviru ovog programa provodi terenske provjere i inspekcije u skladu s Uredbom Vijeća (Euratom, EZ) br. 2185/96 (8). Prema potrebi istragu provodi OLAF sukladno Uredbi (EZ) br. 1073/1999 Europskog parlamenta i Vijeća (9).

               9.

               Članak 6. mijenja se kako slijedi:

                           (a)

                           Stavak 1. zamjenjuje se sljedećim:
                           „1.   Razdoblje važenja programa produljuje se od 1. siječnja 2007. i završava 31. prosinca 2013.;”

                           (b)

                           Stavak 2. zamjenjuje se sljedećim:
                           „2.   Financijska omotnica za provedbu programa za razdoblje od 2007. do 2013. godine utvrđuje se u iznosu od 98 525 000 eura.”

               10.

               Članak 7. zamjenjuje se sljedećim:
               „Članak 7.
               Praćenje i evaluacija
               Komisija (OLAF) Europskom parlamentu i Vijeću godišnje podnosi informacije o rezultatima programa. To se odnosi i na informacije o usklađenosti i komplementarnosti s drugim programima i mjerama na razini Europske unije.
               Do 31. prosinca 2010. provodi se neovisno ocjenjivanje provedbe programa, uključujući procjenu uspješnosti i provjeru ostvarenja ciljeva programa.
               Do 31. prosinca 2014. Komisija (OLAF) Europskom parlamentu i Vijeću podnosi izvješće o ostvarenju ciljeva programa.”

               11.

               Umeće se sljedeći članak:
               „Članak 7.a
               Upravljanje programom
               Komisija može na temelju analize učinkovitosti u odnosu na troškove angažirati stručnjake i koristiti sve druge oblike tehničke podrške i administrativne pomoći osim zadataka javnih tijela koji su povjereni vanjskim suradnicima na temelju ad hoc ugovora o pružanju usluga. Također može financirati studije i organizirati sastanke stručnjaka kako bi olakšala provedbu programa te poduzimati mjere informiranja, objavljivanja i širenja informacija koje su neposredno povezane s ostvarenjem ciljeva programa.”

               12.

               Prilog se briše.

         Članak 2.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 23. srpnja 2007.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         L. AMADO

      (1)  SL L C 302, 12.12.2006., str. 41.

      (2)  Mišljenje Europskog parlamenta od 13. veljače 2007. (još nije objavljeno u Službenom listu) i Odluka Vijeća od 28. lipnja 2007.

      (3)  SL L 143, 30.4.2004., str. 9.

      (4)  SL L 248, 16.9.2002., str. 1. Uredba kako je izmijenjena Uredbom (EZ, Euratom) br. 1995/2006 (SL L 390, 30.12.2006., str. 1.).

      (5)  SL L 139, 14.6.2006., str. 1.

      (6)  Albanija, Bosna i Hercegovina, Hrvatska, bivša jugoslavenska republika Makedonija, Crna Gora i Srbija

      (7)  Alžir, Armenija, Azerbajdžan, Bjelarus, Egipat, Gruzija, Izrael, Jordan, Libanon, Libija, Moldova, Maroko, Palestinska Samouprava, Sirija, Tunis i Ukrajina.”

      (8)  SL L 292, 15.11.1996., str. 2.

      (9)  SL L 136, 31.5.1999., str. 1.”


title: 2006/333/EZ: Odluka Vijeća od 20. ožujka 2006. o sklapanju Sporazuma u obliku razmjene pisama između Europskih zajednica i Sjedinjenih Američkih Država na temelju članka XXIV.6. i članka XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku prilikom njihova pristupanja Europskoj uniji

text:
               11/Sv. 10

               HR

               Službeni list Europske unije

               293

         32006D0333

               L 124/13

               SLUŽBENI LIST EUROPSKE UNIJE

         ODLUKA VIJEĆA
   od 20. ožujka 2006.
   o sklapanju Sporazuma u obliku razmjene pisama između Europskih zajednica i Sjedinjenih Američkih Država na temelju članka XXIV.6. i članka XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku prilikom njihova pristupanja Europskoj uniji
   (2006/333/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. godine ovlastilo Komisiju da otvori pregovore s određenim ostalim članicama WTO-a na temelju članka XXIV.6. Općeg sporazuma o carinama i trgovini (GATT) iz 1994., prilikom pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji;

               (2)

               Pregovore je vodila Komisija uz savjetovanje s Odborom osnovanim na temelju članka 133. Ugovora, a u okviru uputa za pregovaranje koje je izdalo Vijeće;

               (3)

               Komisija je okončala pregovore o sklapanju Sporazuma u obliku razmjene pisama između Europske zajednice i Sjedinjenih Američkih Država. Ovaj bi Sporazum, stoga, trebalo odobriti;

               (4)

               Trebalo bi donijeti mjere za provedbu ove Odluke u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europskih zajednica i Sjedinjenih Američkih Država na temelju članka XXIV.6. i članka XXVIII. Općeg sporazuma o carinama i trgovini (GATT) iz 1994., u vezi s izmjenom povlastica u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku prilikom njihova pristupanja Europskoj uniji.
   Tekst Sporazuma u obliku razmjene pisama priložen je ovoj Odluci.
   Članak 2.
   Komisija donosi detaljna pravila za provedbu Sporazuma u obliku razmjene pisama u skladu s postupkom predviđenim u članku 3. stavku 2. ove Odluke.
   Članak 3.
   1.   Upravni odbor za žitarice osnovan člankom 25. Uredbe Vijeća (EZ) br. 1784/2003 od 29. rujna 2003. o zajedničkom uređenju tržišta žitarica (2) ili relevantni odbor osnovan odgovarajućim člankom Uredbe za organizaciju zajedničkog tržišta za dotični proizvod pomaže Komisiji.
   2.   Kod upućivanja na ovaj stavak primjenjuju se članak 4. i 7. Odluke 1999/468/EZ. Utvrđuje se da razdoblje predviđeno člankom 4. stavkom 3. Odluke 1999/468/EZ bude jedan mjesec.
   3.   Odbor donosi svoj pravilnik.
   Članak 4.
   Predsjednik Vijeća ovime se ovlašćuje odrediti osobu/osobe ovlaštene potpisati Sporazum kako bi obvezale Zajednicu (3).

      Sastavljeno u Bruxellesu 20. ožujka 2006.

            Za Vijeće

            Predsjednica

         U. PLASSNIK

      (1)  SL L 184, 17.7.1999., str. 23.

      (2)  SL L 270, 21.10.2003., str. 78. Uredba kako je izmijenjena Uredbom Komisije (EZ) br. 1154/2005 (SL L 187, 19.7.2005., str. 11.).

      (3)  Dan stupanja na snagu Sporazuma objavljuje se u Službenom listu Europske unije.


title: Odluka Vijeća (EU) 2017/886 od 22. svibnja 2017. o imenovanju triju članova i šest zamjenika članova Odbora regija, koje je predložila Češka Republika

text:
               24.5.2017

               HR

               Službeni list Europske unije

               L 135/23

         ODLUKA VIJEĆA (EU) 2017/886
   od 22. svibnja 2017.
   o imenovanju triju članova i šest zamjenika članova Odbora regija, koje je predložila Češka Republika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog češke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Dva mjesta članova Odbora regija postala su slobodna istekom mandata g. Josefa NOVOTNÝJA i gđe Jane VAŇHOVE,

               (3)

               Mjesto člana Odbora regija postalo je slobodno istekom mandata na temelju kojeg je predložen g. Ondřej BENEŠÍK (Councillor of Strání municipality).

               (4)

               Pet mjesta zamjenika članova Odbora regija postala su slobodna istekom mandata g. Jiříja BĚHOUNEKA, g. Jana BIRKEA, g. Stanislava MIŠÁKA, g. Martina NETOLICKOG i g. Jiříja ROZBOŘILA.

               (5)

               Mjesto zamjenika člana postalo je slobodno imenovanjem g. Pavela BRANDE članom Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članovima:

                           —

                           gđa Jaroslava POKORNÁ JERMANOVÁ, Zastupitelka Středočeského kraje,

                           —

                           g. Ondřej BENEŠÍK, Zastupitel Zlínského kraje (promjena mandata),

                           —

                           g. Pavel BRANDA, Zastupitel obce Rádlo,

                     i

               (b)

               zamjenicima članova:

                           —

                           g. Zdeněk KARÁSEK, Zastupitel Moravskoslezského kraje,

                           —

                           g. Pavel PACAL, Zastupitel Kraje Vysočina,

                           —

                           g. Miroslav KUBÁSEK, Zastupitel Jihomoravského kraje,

                           —

                           g. Radim SRŠEŇ, Zastupitel Olomouckého kraje,

                           —

                           g. Věslav MICHALIK, Zastupitel Středočeského kraje,

                           —

                           g. František JOHN, Zastupitel města Zábřeh.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 22. svibnja 2017.

            Za Vijeće

            Predsjednik

         E. BARTOLO

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: 2014/817/EU: Odluka Europskog parlamenta i Vijeća od 22. listopada 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/006 FR/PSA iz Francuske)

text:
               20.11.2014

               HR

               Službeni list Europske unije

               L 333/21

         ODLUKA EUROPSKOG PARLAMENTA I VIJEĆA
   od 22. listopada 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/006 FR/PSA iz Francuske)

      (2014/817/EU)

   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (2), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (3), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja dodatne potpore otpuštenim radnicima i samozaposlenim osobama koje su prestale sa svojom djelatnošću uslijed velikih strukturnih promjena u tokovima svjetske trgovine uzrokovanih globalizacijom, uslijed dugotrajne svjetske financijske i gospodarske krize spomenute u Uredbi (EZ) br. 546/2009 Europskog parlamenta i Vijeća (4) ili uslijed nove svjetske financijske i gospodarske krize te kako bi im se pružila pomoć prilikom njihova ponovnog uključivanja na tržište rada.

               (2)

               EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Francuska je 25. travnja 2014. podnijela zahtjev za mobilizaciju EGF-a slijedom otpuštanja u poduzeću Peugeot Citroën Automobiles u Francuskoj te ga dopunila dodatnim podacima kako je predviđeno člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za utvrđivanje financijskog doprinosa iz EGF-a, kako je utvrđeno člankom 13. Uredbe (EU) br. 1309/2013.

               (4)

               EGF bi stoga trebalo mobilizirati u cilju osiguravanja financijskog doprinosa u iznosu od 12 704 605 EUR za zahtjev koji je podnijela Francuska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. iz Europskog fonda za prilagodbe globalizaciji osiguravaju se sredstva za preuzete obveze i za plaćanja u iznosu od 12 704 605 EUR.
   Članak 2.
   Ova se odluka objavljuje u Službenom listu Europske unije.

      Sastavljeno u Strasbourgu 22. listopada 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 347, 20.12.2013., str. 855.

      (2)  SL L 347, 20.12.2013., str. 884.

      (3)  SL C 373, 20.12.2013., str. 1.

      (4)  SL L 167, 29.6.2009., str. 26.


title: 2011/334/Euratom: Odluka Vijeća od 21. studenoga 2006. o odobrenju sklapanja, od strane Komisije, Sporazuma o suradnji između Europske zajednice za atomsku energiju, koju predstavlja Komisija Europskih zajednica, i Vlade Republike Koreje u području istraživanja energije fuzije#Sporazum o suradnji između Europske zajednice za atomsku energiju koju predstavlja Komisija Europskih zajednica i Vlade Republike Koreje u području istraživanja energije fuzije

text:
               21.11.2006

               HR

               L 154/

      SPORAZUM O SURADNJI

   između Europske zajednice za atomsku energiju koju predstavlja Komisija Europskih zajednica i Vlade Republike Koreje u području istraživanja energije fuzije
   Europska zajednica za atomsku energiju (Euratom), koju predstavlja Komisija Europskih zajednica, i Vlada Republike Koreje (dalje u tekstu zajednički „stranke”),
   BUDUĆI DA se u Okvirnom sporazumu o trgovini i suradnji između Europske zajednice i njezinih država članica, s jedne strane, i Vlade Republike Koreje, s druge strane, od 28. listopada 1996. stranke obvezuju promicati suradnju u području energetike i zaštite okoliša, a posebno razvijati nove i obnovljive oblike energije; i
   ŽELEĆI nastaviti promicati razvoj energije fuzije kao izvora energije koji je potencijalno prihvatljiv za okoliš, gospodarski konkurentan i praktički neograničen,
   SPORAZUMJELE SU SE:
   Članak I.
   Cilj
   Cilj je ovog Sporazuma pojačati suradnju između stranaka u područjima obuhvaćenima programima fuzije svake od njih, na temelju obostrane koristi i opće uzajamnosti, radi razvijanja znanstvenog razumijevanja i tehnoloških mogućnosti koji su osnova sustava energije fuzije.
   Članak II.
   Područja suradnje
   Područja suradnje u okviru ovog Sporazuma mogu uključivati sljedeće:

               (a)

               tokamake, uključujući velike projekte sadašnje generacije i aktivnosti koje se odnose na projekte sljedeće generacije;

               (b)

               alternative tokamacima;

               (c)

               tehnologiju energije magnetske fuzije;

               (d)

               teoriju plazme i primijenjenu fiziku plazme;

               (e)

               politike i planove programa; i

               (f)

               druga područja o kojima su se stranke u pisanom obliku dogovorile, u onoj mjeri u kojoj su obuhvaćena programima svake od njih.

         Članak III.
   Oblici suradnje
   1.   Oblici suradnje u okviru ovog Sporazuma mogu uključivati, ali nisu ograničeni na:

               (a)

               razmjenu i osiguravanje informacija i podataka o znanstvenim i tehničkim aktivnostima, razvoju, praksama i rezultatima te o politikama i planovima programa, uključujući razmjenu neobjavljenih informacija u skladu s uvjetima utvrđenima u člancima VI. i VII.;

               (b)

               razmjenu znanstvenika, inženjera i drugih stručnjaka na dogovorena vremenska razdoblja radi sudjelovanja u eksperimentima, analizama, projektiranjima i drugim aktivnostima istraživanja i razvoja u skladu s člankom VIII.;

               (c)

               organiziranje seminara i drugih sastanaka radi raspravljanja i razmjene informacija o dogovorenim temama u područjima navedenima u članku II. i određivanja aktivnosti suradnje koje se mogu korisno poduzimati u skladu s člankom V.;

               (d)

               razmjenu i osiguravanje uzoraka, materijala, opreme (instrumenata i sastavnih dijelova) za eksperimente, ispitivanja i ocjenjivanje u skladu s člancima IX. i X.;

               (e)

               provođenje zajedničkih istraživanja, projekata ili eksperimenata, uključujući njihovo zajedničko projektiranje, izgradnju i korištenje;

               (f)

               uspostavljanje podatkovnih veza kao što su, među ostalim, daljinski alati za analizu podataka; i

               (g)

               druge posebne oblike suradnje o kojima su se stranke dogovorile u pisanom obliku.

         2.   Prema potrebi, stranke koordiniraju aktivnosti u okviru ovog Sporazuma s drugim međunarodnim aktivnostima istraživanja i razvoja fuzije radi smanjivanja udvostručavanja napora.
   Odredbe ovog Sporazuma ne dovode u pitanje postojeće ili buduće dogovore o suradnji između stranaka.
   Članak IV.
   Koordinacijski odbor i izvršni tajnici
   1.   Stranke osnivaju koordinacijski odbor radi koordinacije i nadzora vođenja aktivnosti u okviru ovog Sporazuma. Svaka stranka u koordinacijski odbor imenuje jednak broj članova i predlaže jednog od svojih imenovanih članova za voditelja svojeg izaslanstva. Koordinacijski odbor sastaje se jedanput godišnje, naizmjenično u Republici Koreji i u Europskoj uniji, ili u druga dogovorena vremena i na drugim dogovorenim mjestima. Sastankom predsjeda voditelj izaslanstva stranke domaćina.
   2.   Koordinacijski odbor ispituje napredak i planove aktivnosti u okviru ovog Sporazuma te predlaže, koordinira i odobrava buduće aktivnosti suradnje koje su unutar područja ovog Sporazuma s obzirom na njihovo tehničko postignuće i razinu napora radi osiguravanja obostrane koristi i opće uzajamnosti unutar Sporazuma.
   3.   Sve se odluke koordinacijskog odbora donose konsenzusom.
   4.   Svaka stranka imenuje jednog izvršnog tajnika koji djeluje u njezino ime tijekom razdoblja između sastanaka koordinacijskog odbora u svim pitanjima koja se tiču suradnje u okviru ovog Sporazuma. Izvršni tajnici odgovorni su za svakodnevno upravljanje suradnjom.
   Članak V.
   Provedba
   1.   Svaka stranka određuje odgovarajuće subjekte za provedbu aktivnosti u okviru ovog Sporazuma.
   2.   Kada odobrava neku aktivnost suradnje, koordinacijski odbor, kada je to potrebno, odobrava projektni plan prema ovom Sporazumu i podložno njegovim uvjetima.
   3.   Svaki projektni plan navodi subjekte određene za provedbu projekta i uključuje detaljne odredbe za provedbu aktivnosti suradnje, uključujući, ali ne ograničavajući se na njezino tehničko područje i upravljanje, odgovornosti u vezi s dekontaminacijom, razmjenu neobjavljenih informacija, razmjenu opreme, tretman intelektualnog vlasništva, ukupne troškove, dijeljenje troškova i njihov raspored, prema potrebi.
   Članak VI.
   Dostupnost i širenje informacija
   1.   Podložno primjenjivim zakonima i drugim propisima te odredbama ovog Sporazuma, svaka stranka i osobe koje je ona odredila obvezuju se drugoj stranci i osobama koje je ona odredila slobodno staviti na raspolaganje sve dostupne informacije koje se zahtijevaju za provođenje aktivnosti suradnje u okviru ovog Sporazuma.
   2.   Stranke i osobe koje su one odredile podržavaju najšire moguće širenje informacija koje imaju pravo objaviti, a koje su razvijene zajednički ili su namijenjene dostavljanju ili razmjeni u skladu s ovim Sporazumom, podložno potrebi zaštite neobjavljenih informacija i potrebi zaštite intelektualnog vlasništva stvorenog ili stavljenog na raspolaganje u okviru ovog Sporazuma.
   3.   Informacije koje jedna stranka prosljeđuje drugoj stranci u okviru ovog Sporazuma točne su prema najboljem znanju i uvjerenju stranke koja ih prosljeđuje, ali stranka koja ih prosljeđuje ne jamči pogodnost proslijeđenih informacija za ijednu posebnu uporabu ili primjenu od strane stranke koja ih prima ili bilo koje treće strane. Informacije koje stranke zajednički razviju točne su prema najboljem znanju i uvjerenju obiju stranaka. Nijedna stranka ne jamči točnost zajednički razvijenih informacija niti njihovu pogodnost za ijednu posebnu svrhu, uporabu ili primjenu od strane bilo koje stranke ili bilo koje treće strane.
   Članak VII.
   Intelektualno vlasništvo
   Zaštita i raspodjela intelektualnog vlasništva stvorenog ili stavljenog na raspolaganje tijekom aktivnostî suradnje u okviru ovog Sporazuma uređene su odredbama u Prilogu A, koji čini sastavni dio ovog Sporazuma i primjenjuje se na sve aktivnosti vođene u okviru ovog Sporazuma.
   Članak VIII.
   Razmjene osoblja
   Na razmjene osoblja između stranaka ili osoba koje su one odredile u okviru ovog Sporazuma primjenjuju se sljedeće odredbe:

               (a)

               svaka stranka osigurava odabir kvalificiranog osoblja s vještinama i stručnim sposobnostima potrebnima za vođenje aktivnosti planiranih u okviru ovog Sporazuma. Svaku takvu razmjenu osoblja stranke unaprijed međusobno dogovaraju razmjenom pisama, upućujući na ovaj Sporazum i njegove odgovarajuće odredbe o intelektualnom vlasništvu kao i na dotičnu aktivnost suradnje;

               (b)

               svaka je stranka odgovorna za plaće, osiguranje i naknade koje treba platiti svojem razmijenjenom osoblju;

               (c)

               stranka pošiljateljica plaća putne i životne troškove svojeg razmijenjenog osoblja koje boravi u ustanovi domaćinu, osim ako je drukčije dogovoreno;

               (d)

               stranka primateljica organizira odgovarajući smještaj za razmijenjeno osoblje druge stranke (i njihove obitelji koje čine dio njihovog kućanstva) na temelju obostrano prihvatljive uzajamnosti;

               (e)

               stranka primateljica na temelju svojih odgovarajućih zakona i drugih propisa osigurava razmijenjenom osoblju druge stranke svu potrebnu pomoć u vezi s administrativnim formalnostima (npr. dobivanje viza);

               (f)

               svaka stranka osigurava da se razmijenjeno osoblje pridržava općih pravila iz područja rada i pravila sigurnosti na snazi u ustanovi domaćinu;

               (g)

               svaka stranka može, na vlastiti trošak, promatrati posebne aktivnosti ispitivanja i analitički rad druge stranke u područjima suradnje određenima u članku II. Takvo se promatranje može provoditi posjetima osoblja, podložno prethodnom odobrenju stranke primateljice u svakom pojedinom slučaju.

         Članak IX.
   Razmjene opreme, uzoraka itd.
   Kada jedna stranka ili osobe koje je ona odredila trebaju razmijeniti, posuditi ili isporučiti drugoj stranci ili osobama koje je ona odredila opremu, instrumente, uzorke, materijale ili potrebne rezervne dijelove (dalje u tekstu „oprema itd.”), sljedeće se odredbe primjenjuju na slanje i uporabu opreme itd.:

               (a)

               stranka pošiljateljica što je prije moguće dostavlja detaljan popis opreme itd. s odgovarajućim specifikacijama i tehničkom i informativnom dokumentacijom;

               (b)

               oprema itd. koju isporučuje stranka pošiljateljica ostaje u njezinu vlasništvu i vraća joj se na dan koji određuje koordinacijski odbor, osim ako je drukčije dogovoreno u projektnom planu iz članka V.;

               (c)

               oprema itd. pušta se u rad u ustanovi domaćinu samo uz međusobni dogovor između stranaka; i

               (d)

               stranka primateljica osigurava potrebne prostore za opremu itd. i osigurava električnu energiju, vodu, plin itd., u skladu s tehničkim zahtjevima o kojima se stranke međusobno dogovaraju.

         Članak X.
   Opće odredbe
   1.   Svaka stranka provodi aktivnosti predviđene u ovom Sporazumu podložno svojim primjenjivim zakonima i drugim propisima te osigurava resurse podložno dostupnosti dodijeljenih sredstava.
   2.   Osim ako su se stranke drukčije izričito sporazumjele u pisanom obliku, sve troškove koji proizlaze iz suradnje u okviru ovog Sporazuma snosi stranka koja ih je prouzročila.
   3.   Sva pitanja u vezi s tumačenjem ili provedbom koja se odnose na ovaj Sporazum i nastanu tijekom njegova trajanja stranke rješavaju sporazumno.
   4.   Ovaj se Sporazum primjenjuje, u onoj mjeri u kojoj se tiče Euratoma, na područja na koja se primjenjuje Ugovor o osnivanju Euratoma i na državna područja zemalja koje sudjeluju u programu fuzije Euratoma kao potpuno pridružene treće zemlje.
   Članak XI.
   Trajanje, izmjena i otkaz
   1.   Ovaj Sporazum stupa na snagu na dan kada stranke jedna drugu obavijeste u pisanom obliku da su završeni unutarnji postupci svake od njih potrebni za njegovo stupanje na snagu i ostaje na snazi pet (5) godina. Ovaj se sporazum automatski produljuje na dodatno razdoblje od pet (5) godina, osim ako jedna stranka obavijesti drugu stranku u pisanom obliku o svojoj namjeri da otkaže ovaj Sporazum barem šest mjeseci prije njegova isteka.
   2.   Ovaj se Sporazum može izmijeniti pisanim sporazumom stranaka.
   3.   Svi zajednički napori i eksperimenti koji nisu završeni u trenutku otkaza ili isteka ovog Sporazuma mogu se nastaviti do njihova završetka u skladu s uvjetima ovog Sporazuma.
   4.   Ovaj Sporazum i bilo koji projektni plan na temelju ovog Sporazuma mogu se otkazati u bilo kojem trenutku prema vlastitoj odluci bilo koje stranke nakon što istekne šest (6) mjeseci od prethodne pisane obavijesti o otkazu Sporazuma ili projektnog plana. Takvim se otkazom ne dovode u pitanje prava koja su pripala bilo kojoj od stranaka na temelju ovog Sporazuma ili projektnog plana do dana otkaza.
   5.   Ovaj je Sporazum sastavljen u po dva primjerka na 21 jeziku (na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom, talijanskom i korejskom jeziku). Engleski i korejski su vjerodostojni jezici.

      U potvrdu toga, niže potpisani, za to propisno ovlašteni, potpisali su ovaj Sporazum.
      Sastavljeno u Bruxellesu dana dvadeset drugog studenoga godine dvije tisuće šeste, u dva primjerka, na engleskom i korejskom jeziku.

         ZA EUROPSKU ZAJEDNICU ZA ATOMSKU ENERGIJU KOJU PREDSTAVLJA KOMISIJA EUROPSKIH ZAJEDNICA

         ZA VLADU REPUBLIKE KOREJE

   PRILOG A

      PRAVA INTELEKTUALNOG VLASNIŠTVA

   Prava intelektualnog vlasništva stvorena ili stavljena na raspolaganje u okviru ovog Sporazuma raspodjeljuju se kako slijedi:
   I.   Primjena

   Ovaj se Prilog primjenjuje na sve aktivnosti suradnje poduzete u okviru ovog Sporazuma, osim ako je drukčije izričito dogovoreno.
   II.   Vlasništvo, raspodjela i ostvarivanje prava

   A.   Za potrebe ovog Sporazuma, „intelektualno vlasništvo” ima značenje određeno u članku 2. Konvencije o osnivanju Svjetske organizacije za intelektualno vlasništvo, potpisane u Stockholmu 14. srpnja 1967.
   B.   Ovaj se Prilog odnosi na raspodjelu prava, udjela i licencijskih naknada među strankama. Svaka stranka osigurava da druga stranka može dobiti prava na intelektualno vlasništvo koja su joj dodijeljena u skladu s ovim Prilogom. Ovim se Prilogom ne mijenja, odnosno ne dovodi u pitanje raspodjelu tih prava, udjela i licencijskih naknada između stranke i njezinih državljana, što se određuje zakonodavstvom i praksom te stranke.
   C.   Otkaz ili istek ovog Sporazuma ne utječe na prava ili obveze koje proizlaze iz ovog Priloga.

               1.

               Kod aktivnostî suradnje između stranaka, intelektualno vlasništvo koje proizlazi iz zajedničkih istraživanja, tj. istraživanja koja podupiru obje stranke, tretira se u planu tehnološkog upravljanja (PTU) u skladu sa sljedećim načelima:

                           (a)

                           stranke obavješćuju jedna drugu u razumnom vremenskom roku o bilo kojim pravima intelektualnog vlasništva koja proizlaze iz ovog Sporazuma (ili odgovarajućih provedbenih dogovora);

                           (b)

                           osim ako je drukčije dogovoreno, prava i udjele u intelektualnom vlasništvu, stvorenom tijekom zajedničkih istraživanja, može iskorištavati svaka stranka bez teritorijalnog ograničenja;

                           (c)

                           svaka stranka pravodobno traži zaštitu intelektualnog vlasništva u odnosu na koje dobije prava i udjele na temelju PTU-a;

                           (d)

                           svaka stranka ima neisključivu, neopozivu, besplatnu dozvolu za uporabu bilo kojeg intelektualnog vlasništva koje proizlazi iz ovog Sporazuma samo u svrhe istraživanja;

                           (e)

                           gostujući istraživači koji su sudjelovali u stvaranju intelektualnog vlasništva dobivaju prava intelektualnog vlasništva i udjele u licencijskim naknadama koje ustanove domaćini dobiju od licenciranja tih prava intelektualnog vlasništva u skladu s politikama ustanova domaćina. Svaka stranka tretira gostujuće istraživače ne manje povoljno nego vlastite državljane u odnosu na dodjeljivanje gore navedenih prava intelektualnog vlasništva i udjela u licencijskoj naknadi. Dodatno, svaki gostujući istraživač priznat kao izumitelj ima pravo na tretman kao da je državljanin stranke domaćina u odnosu na nagrade, bonuse, povlastice ili bilo koje druge naknade, u skladu s politikom ustanove domaćina i odgovarajućim zakonima stranaka primjenjivima u tom području.

               2.

               Kod aktivnosti suradnje, različitih od zajedničkog istraživanja, koje potpadaju pod odredbe odjeljka II. odlomka D točke 1., u mjeri u kojoj to zahtijevaju njezini zakoni i drugi propisi, svaka stranka zahtijeva od svih svojih sudionika sklapanje posebnih sporazuma koji se odnose na provedbu aktivnosti zajedničkog istraživanja i odgovarajuća prava i obveze sudionika. U odnosu na intelektualno vlasništvo, ti sporazumi uobičajeno uređuju, među ostalim, vlasništvo, zaštitu, korisnička prava za potrebe istraživanja, iskorištavanje i širenje, uključujući dogovore o zajedničkoj objavi, prava i obveze gostujućih istraživača te postupke za rješavanje sporova. Sporazumi mogu također uređivati druga pitanja kao što su pristup primarnim i sekundarnim informacijama, izdavanje dozvola i krajnji rezultati.

         E.   Održavajući uvjete tržišnog natjecanja u područjima na koja utječe ovaj Sporazum, svaka stranka nastoji osigurati da se prava stečena u skladu s ovim Sporazumom i dogovorima sklopljenima na temelju njega ostvaruju tako da se posebno potiče (i.) uporabu stvorenih ili na drugi način dostupnih informacija u okviru ovog Sporazuma te njihovo širenje u onoj mjeri u kojoj je to u skladu s uvjetima utvrđenima u ovom Sporazumu, odredbama odjeljka IV. ovog Priloga i bilo kojim pravilima koja mogu biti na snazi u okviru nacionalnog prava stranaka o postupanju s osjetljivim ili povjerljivim informacijama u nuklearnom području, i (ii.) usvajanje i provedbu međunarodnih normi.
   III.   Autorska djela

   U skladu s uvjetima ovog Sporazuma, s autorskim pravom koje pripada strankama postupa se u skladu sa Sporazumom o trgovinskim aspektima prava intelektualnog vlasništva kojim upravlja Svjetska trgovinska organizacija.
   IV.   Znanstvena književna djela

   Podložno postupanju predviđenom za neobjavljene informacije u odjeljku V., primjenjuju se sljedeći postupci:

               A.

               Svaka stranka ima pravo na neisključivu, neopozivu, besplatnu dozvolu u svim zemljama za prevođenje, reproduciranje i javno distribuiranje informacija sadržanih u znanstvenim i tehničkim časopisima, člancima, izvješćima, knjigama ili drugim medijima, koje izravno proizlaze iz zajedničkih istraživanja u skladu s ovim Sporazumom od strane ili u ime stranaka.

               B.

               Na svim javno distribuiranim primjercima autorskog djela pripremljenog sukladno ovoj odredbi navode se imena autora djela, osim ako neki autor izričito odbije biti imenovan. Oni također nose jasno vidljivu potvrdu o zajedničkoj potpori stranaka.

         V.   Neobjavljene informacije

   A.   Dokumentirane neobjavljene informacije

               1.

               Svaka stranka, u najranijem mogućem trenutku, određuje za koje informacije u vezi s ovim Sporazumom ne želi da se objave, među ostalim uzimajući u obzir sljedeće kriterije:

                           (a)

                           informacije su tajne u smislu da, u cijelosti ili u određenom sastavu ili kombinaciji svojih sastavnih dijelova, nisu općepoznate ili lako dostupne zakonitim sredstvima;

                           (b)

                           informacije imaju stvarnu ili potencijalnu komercijalnu vrijednost na temelju svoje tajnosti; i

                           (c)

                           osoba koja zakonito ima kontrolu nad njima podvrgla je informacije koracima razumnima sukladno okolnostima radi očuvanja njihove tajnosti.

                     Stranke se u određenim slučajevima mogu dogovoriti da se, osim ako je drukčije navedeno, dijelovi ili cjelovite informacije koje su dobivene, razmijenjene ili stvorene tijekom zajedničkog istraživanja u skladu s ovim Sporazumom ne smiju objaviti.

               2.

               Svaka stranka osigurava da druga stranka može lako prepoznati neobjavljene informacije na temelju ovog Sporazuma i njihovu zbog toga povlaštenu prirodu, primjerice putem prikladnog označivanja ili zapisa o ograničenju. To se također odnosi na svako reproduciranje spomenutih informacija, u cijelosti ili djelomično.
               Stranka ili sudionik koji primi neobjavljene informacije u skladu s ovim Sporazumom poštuje njihovu povlaštenu prirodu. Ta ograničenja automatski prestaju kada vlasnik objavi te informacije bez ograničenja.

               3.

               Neobjavljene informacije dostavljene u skladu s ovim Sporazumom stranka primateljica može prenositi osobama zaposlenima kod stranke primateljice, uključujući njezine ugovaratelje i druge predmetne odjele stranke ovlaštene za posebne namjene zajedničkog istraživanja koje je u tijeku, na temelju potrebe za njihovim poznavanjem i pod uvjetom da su sve tako prenesene neobjavljene informacije zaštićene u skladu s ovim Prilogom i u mjeri predviđenoj zakonima i drugim propisima svake stranke te da su kao takve lako prepoznatljive, kako je gore navedeno.

         B.   Nedokumentirane neobjavljene informacije
   S nedokumentiranim neobjavljenim ili drugim povjerljivim ili povlaštenim informacijama, dobivenima na seminarima i drugim sastancima organiziranima u okviru ovog Sporazuma, ili informacijama koje proizlaze iz zapošljavanja osoblja, uporabe objekata ili zajedničkih projekata, stranke ili osobe koje su one odredile postupaju u skladu s načelima navedenima za dokumentirane informacije u ovom Sporazumu, međutim pod uvjetom da je primatelj takvih neobjavljenih ili drugih povjerljivih ili povlaštenih informacija upoznat u pisanom obliku s povjerljivom naravi dostavljenih informacija najkasnije u trenutku kada su mu dostavljene.
   C.   Nadzor
   Svaka stranka nastoji osigurati da se neobjavljene informacije koje primi u okviru ovog Sporazuma nadziru na način kako je ovdje predviđeno. Postane li jedna od stranaka svjesna da neće moći, ili se razumno može očekivati da neće moći ispuniti odredbe o neširenju iz gornjih odlomaka A i B, ona odmah obavješćuje drugu stranku. Stranke se nakon toga savjetuju kako bi odredile primjereno djelovanje.
   VI.   Rješavanje sporova, nove vrste intelektualnog vlasništva i nepredviđeno intelektualno vlasništvo

   A.   Sporovi između stranaka koji se odnose na intelektualno vlasništvo rješavaju se u skladu s člankom X. stavkom 3. ovog Sporazuma.
   Međutim, stranke mogu međusobnim sporazumom takav spor iznijeti pred međunarodni arbitražni sud radi dobivanja obvezujuće odluke u skladu s primjenjivim pravilima međunarodnog prava. Osim ako je drukčije dogovoreno, primjenjuju se arbitražna pravila Uncitrala.
   B.   U slučaju u kojem bilo koja stranka zaključi da iz aktivnosti suradnje poduzete u skladu s ovim Sporazumom može proizaći nova vrsta intelektualnog vlasništva koja nije obuhvaćena PTU-om ili sporazumom između određenih subjekata, ili ako nastanu neke druge nepredviđene poteškoće, stranke odmah pristupaju raspravi s ciljem osiguravanja odgovarajuće zaštite, iskorištavanja i širenja predmetnog intelektualnog vlasništva na državnim područjima svake od njih.
 ---documentbreak---

               12/Sv. 002

               HR

               Službeni list Europske unije

               291

         32011D0334

               L 154/1

               SLUŽBENI LIST EUROPSKE UNIJE

               21.11.2006.

      ODLUKA VIJEĆA

   od 21. studenoga 2006.
   o odobrenju sklapanja, od strane Komisije, Sporazuma o suradnji između Europske zajednice za atomsku energiju, koju predstavlja Komisija Europskih zajednica, i Vlade Republike Koreje u području istraživanja energije fuzije
   (2011/334/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:

               (1)

               Komisija je, u skladu s direktivama Vijeća od 14. travnja 2006., vodila pregovore o Sporazumu o suradnji između Europske zajednice za atomsku energiju, koju predstavlja Komisija Europskih zajednica, i Vlade Republike Koreje u području istraživanja energije fuzije.

               (2)

               Trebalo bi odobriti sklapanje Sporazuma od strane Komisije,

         ODLUČILO JE:
   Jedini članak
   Ovime se odobrava sklapanje, od strane Komisije, za i u ime Europske zajednice za atomsku energiju, Sporazuma o suradnji između Europske zajednice za atomsku energiju, koju predstavlja Komisija Europskih zajednica, i Vlade Republike Koreje u području istraživanja energije fuzije.
   Tekst Sporazuma priložen je ovoj Odluci.

      Sastavljeno u Bruxellesu 21. studenoga 2006.

            Za Vijeće

            Predsjednik

         U.-M. WIDEROOS


title: Odluka (EU) 2015/41 Europskog parlamenta i Vijeća od 17. prosinca 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2013/006 PL/Fiat Auto Poland S.A., koji je podnijela Poljska)

text:
               14.1.2015

               HR

               Službeni list Europske unije

               L 8/12

         ODLUKA (EU) 2015/41 EUROPSKOG PARLAMENTA I VIJEĆA
   od 17. prosinca 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
   (zahtjev EGF/2013/006 PL/Fiat Auto Poland S.A., koji je podnijela Poljska)
   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbu globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) 1927/2006. (2), a posebno njezin članak 23. drugi stavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je kako bi se pružila dodatna potpora radnicima koji su proglašeni viškom zbog velikih strukturnih promjena u svjetskim trgovinskim tokovima koje su nastale zbog globalizacije te kako bi im se pomoglo pri ponovnom uključivanju na tržište rada.

               (2)

               EGF ne smije premašiti najveći godišnji iznos od 150 milijuna EUR (po cijenama iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Poljska je 29. srpnja 2013. predala zahtjev za mobilizaciju EGF-a u vezi s otpuštanjima u poduzeću Fiat Auto Poland S.A. i kod njegovog 21 dobavljača i daljnjih proizvođača te ga je do 16. lipnja 2014. dopunjavala dodatnim podacima. Ovaj zahtjev udovoljava uvjetima za utvrđivanje financijskih doprinosa kako su utvrđeni u članku 10. Uredbe (EZ) br. 1927/2006. Komisija stoga predlaže mobilizaciju iznosa od 1 259 610 EUR.

               (4)

               EGF stoga treba mobilizirati radi pružanja financijskog doprinosa u korist zahtjeva koji je podnijela Poljska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji kako bi pružio iznos od 1 259 610 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova se Odluka objavljuje u Službenom listu Europske Unije.

      Sastavljeno u Strasbourgu, 17. prosinca 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.


title: Odluka Komisije оd 1. lipnja 2015. o osnivanju Foruma na visokoj razini za poboljšano funkcioniranje lanca opskrbe hranom

text:
               2.6.2015

               HR

               Službeni list Europske unije

               C 179/3

         ODLUKA KOMISIJE
   оd 1. lipnja 2015.
   o osnivanju Foruma na visokoj razini za poboljšano funkcioniranje lanca opskrbe hranom
   (2015/C 179/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 173. stavkom 1. Ugovora EU-u i državama članicama povjerena je zadaća osiguranja potrebnih uvjeta za konkurentnost industrije Unije, posebno poticanjem okruženja pogodnog za suradnju među poduzetnicima. Člankom 173. stavkom 2. posebno se pozivaju države članice da se u suradnji s Komisijom međusobno savjetuju i prema potrebi koordiniraju svoje djelovanje u industriji. Komisija može poduzeti bilo koju inicijativu korisnu za promicanje takve koordinacije.

               (2)

               Komisija je 2010. uspostavila stručnu skupinu, Forum na visokoj razini za poboljšano funkcioniranje lanca opskrbe hranom (dalje u tekstu: „Forum”) kojem je svrha pomagati Komisiji u razvoju jake industrijske politike u poljoprivredno-prehrambenom sektoru postupajući po preporukama Skupine na visokoj razini za konkurentnost poljoprivredno-prehrambene industrije i provodeći inicijative iz Komunikacije „Poboljšano funkcioniranje lanca opskrbe hranom u Europi” iz 2009.

               (3)

               Do 2014. Forum na visokoj razini za poboljšano funkcioniranje lanca opskrbe hranom pridonosio je uporabom holističkog pristupa opsežnoj analizi glavnih čimbenika kojima se određuje konkurentnost cijelog lanca opskrbe hranom. Priznavao je potrebu za dosljednošću u svim područjima politika koja utječu na lanac opskrbe hranom u Uniji, a pogotovo u sljedećima: poljoprivredi, sigurnosti hrane, prehrani i zdravlju, okolišu, trgovini, financijskim tržištima, istraživanju i inovacijama te općenito u industrijskoj politici.

               (4)

               U konačnom izvješću Foruma od 15. listopada 2014. 47 članova Foruma jednoglasno je od Komisije zatražilo da Forumu da novi mandat za nastavak konstruktivnog dijaloga između europskih privatnih i javnih dionika o ključnim političkim pitanjima te o novim izazovima koji utječu na konkurentnost cijelog lanca opskrbe hranom.

               (5)

               U konačnom izvješću nalaze se preporuke u kojima se ističu različite teme koje trebaju biti predmet daljnjih rasprava i inicijativa na idućem Forumu, kao što su konkurentnost te mala i srednja poduzeća, trgovinska praksa među poduzećima, unutarnje tržište, pristup tržištu, održivost, društvena dimenzija, inovacije, cijene. Druge teme koje su relevantne za konkurentnost lanca opskrbe hranom mogu isto tako biti središte budućih aktivnosti Foruma.

               (6)

               Stoga bi Forum trebao nastaviti s radom.

               (7)

               Članstvo u Forumu trebalo bi biti otvoreno nacionalnim tijelima iz svih država članica kako bi se olakšalo razmjene dobre prakse, relevantnim dionicima iz industrije i civilnog društva, a pogotovo predstavnicima potrošača, sindikata i nevladinih organizacija. Predstavljanje privatnih organizacija trebalo bi se određivati na temelju javnog poziva na podnošenje prijava kako bi se osiguralo uravnoteženu zastupljenost dionika.

               (8)

               Ne dovodeći u pitanje pravila Komisije o sigurnosti kako su utvrđena u Prilogu Odluci Komisije 2001/844/EZ, EZUČ, Euratom (1), potrebno je za članove Foruma donijeti pravila o otkrivanju informacija.

               (9)

               Obrada osobnih podataka trebala bi biti u skladu s Uredbom (EZ) br. 45/2001 Europskog parlamenta i Vijeća (2).

               (10)

               Prikladno je odrediti razdoblje primjene ove Odluke. Komisija će pravovremeno razmotriti uputnost produljenja,

         ODLUČILA JE:
   Članak 1.
   Predmet
   Ovime se osniva Forum na visokoj razini za poboljšano funkcioniranje lanca opskrbe hranom, dalje u tekstu: „Forum”, s učinkom od datuma donošenja ove Odluke.
   Članak 2.
   Zadaće
   Forum pomaže Komisiji u razvoju industrijske politike u poljoprivredno-prehrambenom sektoru i u izradi s njom povezanih mjera politike koje pridonose poboljšanom funkcioniranju lanca opskrbe hranom. U tu svrhu te na temelju preporuka konačnog izvješća koje je Forum donio 15. listopada 2014., Forum će raspravljati prvenstveno o relevantnim temama kao što su:

               —

               konkurentnost lanca opskrbe hranom i MSP-ovi,

               —

               trgovinska praksa među poduzećima,

               —

               unutarnje tržište,

               —

               pristup tržištu i trgovina,

               —

               održivost,

               —

               društvena dimenzija,

               —

               inovacije,

               —

               cijene,

               —

               budući izazovi koji će utjecati na konkurentnost lanca opskrbe hranom.

         Članak 3.
   Savjetovanje
   Komisija se u svrhu izrade novih preporuka može savjetovati s Forumom o svim pitanjima povezanima s funkcioniranjem lanca opskrbe hranom na unutarnjem tržištu.
   Članak 4.
   Sastav – imenovanje
   1.   Forum se sastoji od najviše 50 članova.
   2.   Forum se sastoji od sljedećih članova:

               (a)

               nacionalnih tijela država članica koja su odgovorna za sektor hrane na razini ministarstava;

               (b)

               organizacija koje djeluju u sektoru poljoprivredno-prehrambene industrije te trgovine i distribucije poljoprivredno-prehrambenih proizvoda u Uniji;

               (c)

               krovnih udruženja i saveza EU-a koji predstavljaju poljoprivredu, industriju prerade hrane te trgovinu i distribuciju poljoprivredno-prehrambenih proizvoda u Uniji;

               (d)

               nevladinih organizacija sa stručnim poznavanjem područja povezanih s lancem opskrbe hranom.

         3.   Nacionalna tijela država članica nominiraju svojeg predstavnika u pripremnu skupinu predviđenu člankom 5. stavkom 2.
   Ostale članove imenuje Glavni direktor Glavne uprave za unutarnje tržište, industriju, poduzetništvo i MSP-ove iz organizacija nadležnih za područja iz članka 2. i članka 3. koje su se odazvale na poziv za podnošenje prijava. Te će organizacije nominirati svoje predstavnike u Forum i u pripremnu skupinu iz članka 5. stavka 2.
   Komisija može odbiti predstavnika kojeg je nominirala organizacija ako na temelju opravdanih razloga navedenih u poslovniku skupine smatra da ta nominacija nije primjerena. U takvim se slučajevima od predmetne organizacije traži da nominira drugog predstavnika.
   4.   Članove se imenuje za cijelo razdoblje primjene ove Odluke. Na dužnosti ostaju do smjene u skladu s člankom 5. ili do isteka mandata.
   5.   Članovi mogu biti smijenjeni za preostalo razdoblje do isteka mandata u sljedećim slučajevima:

               (a)

               ako podnesu ostavku;

               (b)

               ako više ne mogu učinkovito pridonositi radu Foruma;

               (c)

               ako ne poštuju članak 339. Ugovora.

         6.   Imena članova objavljuju se na web-mjestu Glavne uprave za unutarnje tržište, industriju, poduzetništvo i MSP-ove te u Registru stručnih skupina Komisije i ostalih sličnih subjekata (dalje u tekstu: „Registar”).
   Prikupljanje, obrada i objava imena članova provode se u skladu s odredbama Uredbe (EZ) br. 45/2001.
   Članak 5.
   Funkcioniranje
   1.   Forumom predsjeda predstavnik Komisije. Forum izrađuje konačno izvješće o svojim djelatnostima koje upućuje Komisiji.
   2.   Pripremna skupina, dalje u tekstu „sherpa grupa” priprema rasprave, dokumente o stajalištima i mišljenja za izradu konačnog izvješća Foruma. Sherpa grupa sastoji se od visokih predstavnika svakog člana Foruma. Njome predsjeda predstavnik Komisije.
   3.   U dogovoru sa službama Komisije Forum može uspostaviti podskupine radi ispitivanja određenih pitanja u okviru mandata koji su odredili Forum ili sherpa grupa. Takve se podskupine raspuštaju čim ostvare svoje mandate.
   4.   Predstavnik Komisije može pozvati stručnjake koji su stručni za područje uvršteno u dnevni red da na ad hoc osnovi sudjeluju u radu Foruma, sherpa grupe ili podskupina. Nadalje, predstavnik Komisije može dodijeliti status promatrača pojedincima ili organizacijama koje su utvrđene pravilom 8. stavkom 3. horizontalnih pravila o stručnim skupinama te državama kandidatkinjama.
   5.   Sastanci Foruma, sherpa grupe i podskupina u pravilu se održavaju u prostorima Komisije. Komisija osigurava usluge tajništva. Drugi dužnosnici Komisije zainteresirani za pojedinu raspravu mogu prisustvovati sastancima Foruma, sherpa grupe i podskupina.
   6.   Članovi Foruma, njihovi predstavnici u sherpa grupi i podskupinama, kao i pozvani stručnjaci i promatrači, pridržavaju se obveze čuvanja profesionalne tajne koja je propisana Ugovorima i pripadajućim provedbenim pravilima, kao i sigurnosnih pravila Komisije o zaštiti klasificiranih podataka Unije iz Priloga Odluci 2001/844/EZ, EZUČ, Euratom. U slučaju nepoštovanja tih obveza Komisija može poduzeti odgovarajuće mjere.
   7.   Komisija svu relevantnu dokumentaciju (kao što su dnevni redovi, zapisnici i podnesci sudionika) o djelatnostima Foruma objavljuje u Registru ili na posebnom web-mjestu koje je dostupno s pomoću poveznice iz Registra. Dokument se ne objavljuje ako bi njegovo otkrivanje ugrozilo zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (3).
   Komisija može prema potrebi prevesti sve te dokumente ili dio njih na sve službene jezike Unije.
   Članak 6.
   Troškovi sastanaka
   1.   Sudionici u radu Foruma, sherpa grupe i podskupina ne primaju naknade za svoje usluge.
   2.   Komisija nadoknađuje putne troškove i dnevnice sudionika u djelatnostima Foruma, sherpa grupe i podskupina u skladu s važećim propisima Komisije.
   3.   Naknada tih troškova vrši se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Primjenjivost
   Ova Odluka prestaje važiti 31. prosinca 2019.

      Sastavljeno u Bruxellesu 1. lipnja 2015.

            Za Komisiju

         Elżbieta BIEŃKOWSKA

            Članica Komisije

      (1)  Odluka Komisije 2001/844/EZ, EZUČ, Euratom od 29. studenoga 2001. o izmjeni njezina unutarnjeg Poslovnika (SL L 317, 3.12.2001., str. 1.).

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: 2007/673/EZ: Odluka Vijeća od 15. listopada 2007. o izmjeni Akta Vijeća o donošenju pravila koja se primjenjuju na analitičke datoteke Europola

text:
               19/Sv. 006

               HR

               Službeni list Europske unije

               107

         32007D0673

               L 277/23

               SLUŽBENI LIST EUROPSKE UNIJE

               15.10.2007.

      ODLUKA VIJEĆA

   od 15. listopada 2007.
   o izmjeni Akta Vijeća o donošenju pravila koja se primjenjuju na analitičke datoteke Europola
   (2007/673/EZ)
   VIJEĆE EUROPSKE UNIJE,
   uzimajući u obzir Konvenciju na temelju članka K.3 Ugovora o Europskoj uniji o osnivanju Europskog policijskog ureda (Konvencija o Europolu) (1), a posebno njezin članak 10. stavak 1.,
   uzimajući u obzir inicijativu Republike Finske,
   uzimajući u obzir mišljenje Europskog parlamenta (2),
   uzimajući u obzir nacrt koji je pripremio Upravni odbor Europola,
   budući da:

               (1)

               Konvencija o Europolu u glavi III. predviđa radne datoteke za potrebe analize. Protokol, sastavljen na temelju članka 43. stavka 1. Konvencije o Europolu, uvodi izmjene u radne datoteke za potrebe analize, a posebno izmjene članaka 10., 12., 16. i 21. Konvencije o Europolu koji čine okvir za otvaranje analitičke datoteke te za prikupljanje, obradu, uporabu i brisanje u njoj sadržanih osobnih podataka.

               (2)

               Aktom Vijeća (1999/C 26/01) od 3. studenoga 1998. o donošenju pravila koja se primjenjuju na analitičke datoteke Europola (3) donesena su provedbena pravila za radne datoteke za potrebe analize. Ta pravila treba izmijeniti zbog izmjena koje su u Konvenciju o Europolu unesene navedenim Protokolom. Akt bi trebalo stoga na odgovarajući način izmijeniti.

               (3)

               Nakon savjetovanja sa Zajedničkim nadzornim tijelom,

         ODLUČILO JE:
   Članak 1.
   Akt Vijeća (1999/C 26/01) o donošenju pravila koja se primjenjuju na analitičke datoteke Europola mijenja se kako slijedi:

               1.

               U članku 3. stavku 1. treći podstavak zamjenjuje se sljedećim:
               „Nakon primitka, u najkraćem mogućem roku određuje se u kojoj mjeri se ti podaci uvrštavaju u posebnu datoteku.”

               2.

               Članak 5. stavak 3. zamjenjuje se sljedećim:
               „3.   Nalozi iz ovog članka, zajedno s kasnijim izmjenama, oblikuju se u skladu s postupkom utvrđenim u članku 12. Konvencije o Europolu.”

               3.

               Članak 7. mijenja se kako slijedi:

                           (a)

                           u stavku 1., četvrti podstavak zamjenjuje se sljedećim:
                           „Sudionici u analizi ocjenjuju potrebu za nastavkom analitičke radne datoteke, u skladu s člankom 12. stavkom 4. Konvencije o Europolu. Direktor na temelju te ocjene donosi odluku o nastavku ili o zatvaranju datoteke. Direktor o svojoj odluci obavješćuje Upravni odbor.”

                           (b)

                           stavak 3. zamjenjuje se sljedećim:
                           „3.   Osobni podaci ne mogu se čuvati tijekom razdoblja koje je dulje od onoga koje je navedeno u članku 12. stavku 4. Konvencije o Europolu. Ako se zbog nastavka analitičke datoteke podaci o osobama iz članka 6. stavaka 3. i 6. čuvaju u datoteci tijekom razdoblja koje je dulje od pet godina, o tome se na odgovarajući način obavješćuje nadzorno tijelo.”

               4.

               Članak 12. mijenja se kako slijedi:

                           (a)

                           u stavku 2. briše se prvi podstavak, a ispred teksta drugog podstavka stavlja se broj „2.”;

                           (b)

                           stavak 3. zamjenjuje se sljedećim:
                           „3.   Postupci analize i širenje rezultata analize mogu početi odmah nakon što se otvori analitička datoteka u skladu s člankom 12. stavkom 1. Konvencije o Europolu. Ako Upravni odbor direktoru Europola izda uputu da izmjeni nalog o otvaranju ili da zatvori datoteku, podaci koji se ne smiju uključiti u datoteku ili, u slučaju da datoteku treba zatvoriti, svi podaci sadržani u toj datoteci, odmah se brišu.”

               5.

               Umeće se sljedeći članak:
               „Članak 12.a
               Sudionicima u analitičkom projektu, u smislu članka 10. stavka 2. Konvencije o Europolu, pristup podacima odobrava se isključivo ako su za to od Europola dobili akreditaciju i ako su prošli kroz osposobljavanje vezano za njihove posebne obveze u okviru Europskog pravnog okvira.”

               6.

               Briše se članak 15. stavci 4. i 5.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 15. listopada 2007.

            Za Vijeće

            Predsjednik

         L. AMADO

      (1)  SL C 316, 27.11.1995., str. 2. Konvencija kako je zadnje izmijenjena Protokolom koji je sastavljan na temelju članka 43. stavka 1. Konvencije o osnivanju Europskog policijskog ureda (Konvencije o Europolu), o izmjeni te Konvencije (SL C 2, 6.1.2004., str. 3.).

      (2)  Mišljenje od 4. rujna 2007. (još nije objavljeno u Službenom listu).

      (3)  SL C 26, 30.1.1999., str. 1. Akt kako je zadnje izmijenjen Aktom Vijeća od 19. prosinca 2002. o izmjeni Pravilnika o osoblju koji se primjenjuje na zaposlenike Europola (SL C 24, 31.1.2003., str. 1.).


title: 2010/624/EU: Odluka Europske sredinje banke od 14. listopada 2010 . o upravljanju poslovima zaduivanja i kreditiranja koje je Unija sklopila u sklopu europskog mehanizma za financijsku stabilnost (ESB/2010/17)

text:
               10/Sv. 005

               HR

               Službeni list Europske unije

               146

         32010D0017(01)

               L 275/10

               SLUŽBENI LIST EUROPSKE UNIJE

               14.10.2010.

      ODLUKA EUROPSKE SREDIŠNJE BANKE

   od 14. listopada 2010.
   o upravljanju poslovima zaduživanja i kreditiranja koje je Unija sklopila u sklopu europskog mehanizma za financijsku stabilnost

      (ESB/2010/17)

   (2010/624/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 122. stavak 2. i članak 132. stavak 1.,
   uzimajući u obzir Statut Europskog sustava središnjih banaka i Europske središnje banke, a posebno njegove članke 17. i 21. te članak 34.1.,
   uzimajući u obzir Uredbu Vijeća (EU) br. 407/2010 od 11. svibnja 2010. o uspostavi europskog mehanizma za financijsku stabilnost, (1) a posebno njezin članak 8.,
   budući da:

               (1)

               Uredbom (EU) br.407/2010 predviđena je moguća financijska pomoć Unije državama članicama koje su se, zbog izvanrednih okolnosti nad kojima nemaju nikakav nadzor, našle u teškim gospodarskim ili financijskim neprilikama, ili im takve neprilike ozbiljno prijete, u obliku kredita ili kreditnih linija koje se odobravaju odlukom Vijeća Europske unije.

               (2)

               U skladu s člankom 8. Uredbe (EU) br.407/2010 Europska će komisija donijeti mjere potrebne za upravljanje kreditima s Europskom središnjom bankom (ESB). Država članica korisnica prenijet će plaćanja glavnice i dospjelih kamata na osnovi kredita na račun kod ESB-a 14 radnih dana sustava TARGET2 prije odgovarajućeg datuma dospijeća.

               (3)

               Za ispunjavanje zadaća namijenjenih ESB-u u skladu s Uredbom (EU) br.407/2010, ESB smatra primjerenim da na zahtjev otvori posebne račune za Komisiju i nacionalne središnje banke država članica korisnica,

         DONIJELO JE OVU ODLUKU:
   Članak 1.
   ESB obavlja zadaće povezane s upravljanjem kreditima i izvršava plaćanja povezana s poslovima zaduživanja i kreditiranja Unije u sklopu europskog mehanizma za financijsku stabilnost kako je određeno u Uredbi (EU) br.407/2010.
   Članak 2.
   ESB na zahtjev Komisije otvara račune uime Komisije i na zahtjev nacionalne središnje banke države članice korisnice otvara račune uime te nacionalne središnje banke.
   Članak 3.
   Računi iz članka 2. upotrebljavaju se za obradu plaćanja u korist država članica koja su povezana s europskim mehanizmom za financijsku stabilnost.
   Članak 4.
   ESB plaća kamate na pozitivno prekonoćno stanje na navedenim računima u iznosu istovjetnom važećoj pasivnoj kamatnoj stopi ESB-a po metodi stvarnog broja dana/360 dana.
   Članak 5.
   Izvršni odbor ESB-a poduzima sve mjere potrebne da bi ova Odluka proizvela učinke.
   Članak 6.
   Ova Odluka stupa na snagu sljedećeg dana od dana objave uSlužbenom listu Europske unije.

      Sastavljeno u Frankfurtu na Majni 14. listopada 2010.

            Predsjednik ESB-a

         Jean-Claude TRICHET

      (1)  SL L 118, 12.5.2010., str.1.


title: 2013/395/: Odluka Vijeća 2013/395/ZVSP od 25. srpnja 2013. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjerau borbi protiv terorizma i o stavljanju izvan snage Odluke 2012/765/ZVSP

text:
               26.7.2013

               HR

               Službeni list Europske unije

               L 201/57

         ODLUKA VIJEĆA 2013/395/ZVSP
   od 25. srpnja 2013.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjerau borbi protiv terorizma i o stavljanju izvan snage Odluke 2012/765/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP o primjeni posebnih mjera u borbi protiv terorizma (1).

               (2)

               Vijeće je 10. prosinca 2012. donijelo Odluku 2012/765/ZVSP o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP (2).

               (3)

               U skladu s člankom 1. stavkom 6. Zajedničkog stajališta 2001/931/ZVSP, potrebno je izvršiti cjelovit pregled popisa osoba, skupina i subjekata na koje se primjenjuje Odluka 2012/765/ZVSP.

               (4)

               U ovoj je Odluci naveden rezultat pregleda koji je izvršilo Vijeće u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće je zaključilo da su osobe, skupine i subjekti na koje se primjenjuju članci 2., 3. i 4. Zajedničkog stajališta 2001/931/ZVSP bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP, da je nadležno tijelo u vezi s njima donijelo odluku u smislu članka 1. stavka 4. Zajedničkog stajališta te da bi se na njih i dalje trebale primjenjivati posebne mjere ograničavanja iz navedenog zajedničkog stajališta.

               (6)

               Vijeće je nadalje utvrdilo da je dodatna skupina uključena u terorističke činove u smislu članka 1. stavaka 2. i 3. Zajedničkog stajališta 2001/931/ZVSP, da je odluku o tim osobama donijelo nadležno tijelo u smislu članka 1. stavka 4. navedenog Zajedničkog stajališta te da te osobe treba dodati na popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP. Odluka o određivanju skupine ne utječe na zakonite financijske prenose u Libanon i dostavljanje pomoći, uključujući humanitarnu pomoć, od strane Europske unije i njezinih država članica u Libanonu.

               (7)

               Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP trebalo bi na odgovarajući način ažurirati, a Odluku 2012/765/ZVSP trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP jest onaj koji je naveden u Prilogu ovoj Odluci.
   Članak 2.
   Odluka 2012/765/ZVSP stavlja se izvan snage.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 25. srpnja 2013.

            Za Vijeće

            Predsjednik

         L. LINKEVIČIUS

      (1)  SL L 344, 28.12.2001., str. 93.

      (2)  SL L 337, 11.12.2012., str. 50.

      PRILOG

         Popis osoba, skupina i subjekata iz članka 1.

      1.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. kolovoza 1960. u Iranu. Putovnica: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ili 15. ožujka 1955. u Iranu. Državljanin Irana i SAD-a. Putovnica: C2002515 (Iran); Putovnica: 477845448 (SAD). Broj nacionalne osobne isprave: 07442833, važi do 15. ožujka 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska) — član skupine „Hofstadgroep”.

                  6.

                  FAHAS, Sofiane Yacine, rođena 10.9.1971. u Alžiru (Alžir) – članica organizacija „al-Takfir” i „al-Hijra”.

                  7.

                  IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, državljanin Libanona.

                  8.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, putovnica br. 488555.

                  9.

                  SHAHLAI Abdul Reza (također poznat kao Abdol Reza Shala’i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla’i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: (1) Kermanshah, Iran, (2) Vojna baza Mehran, provincija Ilam, Iran.

                  10.

                  SHAKURI Ali Gholam, rođen oko 1965. u Teheranu, Iran.

                  11.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. ožujka 1957. u Iranu. Iranski državljanin. Putovnica: 008827 (iranska diplomatska putovnica), izdana 1999. Položaj: General bojnik.

            2.   SKUPINE I SUBJEKTI

                  1.

                  „Abu Nidal Organisation” – „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih Muslimana)).

                  2.

                  „Al-Aqsa Martyrs’ Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Al-Takfir” i „Al-Hijra”.

                  5.

                  „Babbar Khalsa”.

                  6.

                  „Communist Party of the Philippines” (Komunistička partija Filipina), uključujući „New People’s Army” (Nova narodna vojska) – „NPA”, Filipini.

                  7.

                  „Gama’a al Islamiyya” (također poznata kao „Al-Gama’a al-Islamiyya”) („Islamic Group” (Islamistička grupa) – „IG”).

                  8.

                  „İslami Büyük Doğu Akıncılar Cephesi” - „IBDA-C” („Great Islamic Eastern Warriors Front”) (Fronta ratnika velikoga islamskog istoka).

                  9.

                  „Hamas”, uključujući „Hamas-Izz al-Din al-Qassem”.

                  10.

                  „Vojno krilo Hizballah ” (također poznato kao „vojno krilo Hezbollah”, „vojno krilo Hizbullah”, „vojno krilo Hizbollah”, „vojno krilo Hezballah”, „vojno krilo Hisbollah”, „vojno krilo Hizbu'llah”„vojno krilo Hizb Allah”, „Džihadsko vijeće” (i sve jedinice koje su mu podređene, uključujući Organizaciju za vanjsku sigurnost))

                  11.

                  „Hizbul Mujahideen” — „HM”.

                  12.

                  „Hofstadgroep”.

                  13.

                  „Holy Land Foundation for Relief and Development” (Fondacija Svete zemlje za pomoć i razvoj).

                  14.

                  „International Sikh Youth Federation” – „ISYF” (Međunarodna federacija mladeži pripadnika Sikha).

                  15.

                  „Khalistan Zindabad Force” – „KZF”.

                  16.

                  „Kurdistan Workers’ Party” (Kurdistanska radnička stranka) - „PKK”, (također poznata kao „KADEK”, također poznata kao „KONGRA-GEL”).

                  17.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  18.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  19.

                  „Palestinian Islamic Jihad” (Palestinski islamski džihad) – „PIJ”.

                  20.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  21.

                  „Popular Front for the Liberation of Palestine — General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  22.

                  „Fuerzas armadas revolucionarias de Colombia” — „FARC” („Revolutionary Armed Forces of Colombia”) (Revolucionarne oružane snage Kolumbije).

                  23.

                  „Devrimci Halk Kurtuluș Partisi-Cephesi” — „DHKP/C” (također poznata kao „Devrimci Sol” („Revolutionary Left”) (Revolucionarna ljevica), također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka”).

                  24.

                  „Sendero Luminoso” — „SL” („Shining Path”) (Osvijetljeni put).

                  25.

                  „Stichting Al Aqsa” (također poznata kao „Stichting Al Aqsa Nederland”, također poznata kao „Al Aqsa Nederland”).

                  26.

                  „Teyrbazen Azadiya Kurdistan” — „TAK” (također poznata kao „Kurdistan Freedom Falcons” (Kurdistanski sokolovi slobode), također poznata kao „Kurdistan Freedom Hawks” (Kurdistanski jastrebovi slobode)).